<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
എന്നവിടെ വന്നു ചേരും ഞാൻ <br/>
മമ കാന്ത, നിന്നെ<br/>
വന്നു കണ്ടു വാഞ്ഛ തീരും ഹാ! <br/>
നിന്നോടു പിരിഞ്ഞിന്നരകുല-<br/>
ത്തിരിക്കയെന്നതിന്നൊരിക്കലും സുഖം <br/>
തന്നിടുന്നതില്ലാകയാൽ പരനേശുവേ, <br/>
ഗതി നീയെനിക്കിനി<br/>
</li></ul>
<ol>
<li>
നിൻമുഖത്തു നിന്നു തൂകുന്ന മൊഴിയെന്റെ താപം <br/>
ഇന്നു നീക്കിടുന്ന നായകാ! <br/>
നിന്നതിമൃദുവായ കൈയിനാലെന്നെ <br/>
നീ തടവുന്നൊരക്ഷണം<br/>
കണ്ണുനീരുകളാകവേയൊഴി-<br/>
ഞ്ഞുന്നതാനന്ദം വന്നിടുന്നു മേ<br/>
</li>
<li>
പൊന്നുപാദ സേവയെന്നിയേ പരനേയെനിക്കു <br/>
മന്നിലില്ല സൗഖ്യമൽപ്പവും <br/>
മന്നനേ ധനധാന്യവൈഭവം <br/>
മിന്നലിന്നിടകൊണ്ടശേഷവും<br/>
തീർന്നുപോയുടമസ്ഥ<br/>
രന്ധതയാർന്നു വാഴുക മാത്രമേ വരൂ<br/>
</li>
<li>
തിത്തിരികളന്യമുട്ടയെ വിരിയിച്ചിടുംപോൽ <br/>
ലുബ്ധരായോർ ഭൂധനങ്ങളെ<br/>
ചേർത്തുകൂട്ടിയിട്ടാധനങ്ങളിൻമേൽ <br/>
പൊരുന്നിരുന്നായവ വിരി-<br/>
ഞ്ഞാർത്തി നൽകിടും മാമോൻ <br/>
കുട്ടികളായ് പുറപ്പെടുന്നാർത്തനാഥനേ<br/>
</li>
<li>
നല്ല വസ്ത്രം നല്ല ശയ്യകൾ <br/>
സുഖസാധനങ്ങളില്ലിവയിലാശ ദാസനു <br/>
വല്ലഭാ! തിരുമേനിയേതിലു-<br/>
മേതുമായെനിക്കുള്ളതാലൊരു<br/>
തെല്ലുമല്ലലെന്നുള്ളിലില്ലതു <br/>
കില്ലൊഴിഞ്ഞുരചെയ്തിടാം വിഭോ!<br/>
</li>
<li>
നിന്നെയോർക്കും നേരമീശനേ! വളരും പ്രയാസം <br/>
എന്നിൽനിന്നു മാഞ്ഞുപോകുന്നേ <br/>
നിന്നടിമലർ സേവയാലെനിക്കുള്ള <br/>
പീഡകളാകവേ തിരു മുന്നിൽ വന്നിടും പോതു നീങ്ങിയെന്നുള്ളമാനന്ദംകൊണ്ടു തുള്ളുമേ<br/>
</li>
<li>
കാത്തിരിക്കുന്നാത്മ നാഥനേ! ഭൂവനത്തിനുള്ള <br/>
കാത്തിരിപ്പിൻ പൂർത്തിനാളിനെ <br/>
മത്സരകുലം ലജ്ജയാൽ മുഖം <br/>
താഴ്ത്തിടും പടിയെങ്ങൾ ദണ്ഡുകൾ<br/>
പൂക്കണേ പുതുഭംഗിയിൽ ബദാം <br/>
കായ്കളെയവ കായ്ക്കണേ തദാ. K.V.S<br/>
</li>
</ol>

<br/>
<br/>
<br/>
<br/>
</body>
</html>
